An sedher an Hebask (Gavia pacifica) yw eghen a edhen dhowr divroansek a'n hantergylgh kledh. I a vag y'n tiredhyow Arktik yn Russi, est a Avon Lena, hag yn Amerika Gledh west a Enys Baffin hag i a wav yn arvoryow Keynvor Hebask ha lynnyn bras. 58–74 centimeter (23–29 meusva) yw aga hys, 110–128 centimeter (43–50 meusva) yw aga askelva, ha 1–2.5 kilogram (2.2–5.5 peuns) yw aga poos. I a omhevel sedher konna du mes yma namm tenewen gwynn dhe'n sedher konna du. Yn prys maga yma penn loos, konna du, isrannow gwynn ha mantell vrith gwynn ha du dhedha. Yn prysyow erel aga fluv yw moy disliw gans konna gwynn. An moyha a'ga boos yw puskes, mes diwelvennoges, prevyon ha divellkeynoges erel yw dybrys treweythyow ynwedh.